Never Mind the Bollocks, Here's the Sex Pistols

'''''Never Mind the Bollocks, Here's the Sex Pistols'''* Sex Pistols punk rock taldearen albuma da, taldeak egin zuen estudio-album bakarra, hain zuzen ere.

## Historia 
Virgin Records ekoiztetxeak argitaratu zuen 1977ko urriaren 28an eta liskar bat baino gehiago sortu zuen berehala; *Bollocks* hitza izenburuan ("barrabilak", ingelesez) probokazio ikaragarria zen garai hartan. Legez zentsuratu nahi izan zuten izena eta albuma diska-dendetan erakustea debekatu. 1977ko azaroaren 24an, John Mortimer defentsak *bollock* hitzak *apaiz* ere esan nahi zuela frogatu zuen zinpekoen aurrean. Mortimerrek zinpekoak berera ekarri zituen eta hau izan zen sententzia:

Are larriagoa izan zen *Anarchy in the U.K.* eta *God Save the Queen* kanten letrek ekarri zuten haserrea, Jamie Reidek azken horren singleari egin zion azalak bezala. Kanta horiek gizarte zibila eta monarkia iraintzen zuten eta *God Save the Queen* kantan Elisabet II.a Ingalaterrakoaren aurka zihoazen. Johnny Rotten kantaria eta Steve Jones gitarra-jotzaileak ez ziotela erreginari eraso nahi esan zuten, britainiar gobernuari baizik. Hala ere, gorabehera horiek albumaren salmentak emendatzen lagundu besterik ez zuten egin.

*Pretty Vacant* izan zen beste kanta polemiko bat: letra bainoago, Johnny Rottenek nola ahoskatzen zuen *vacant* izan zen. Asko markatzen zuen *cant* silaba eta fonetikoki *cunt* bezala geratzen zitzaion (*alu*, *potor*, *motxin* esateko ingelesezko bulgarismoa da). Rottenek ez zuen sekula nahita egiten zuenik onartu.

*Never Mind the Bollocks* inflexio puntu bat izan zen punk rocka musika ekoizpenean sartzean. Chris Thomas ekoizlea soinua bereziki lantzen saiatu zen; garaiko estilo bereko taldeetan ohikoa zen zaindu gabeko musika zuen albuma eskaini beharrean, soinua garbitzen ahalegindu zen eta hasierako grabazioei gitarrak erantsi zizkion. Ez zuten denek onartu aldaketa hori, baina ate gehiago ireki zizkion musika horri.

## Zerrendak eta eragina 
Berehala iritsi zen *Never Mind the Bollocks* lehen postura Erresuma Batuan gehien saldu ziren albumen artean, baina AEBetako *Billboard* zerrendan, 106.a izan zen.

1987an, Rolling Stone aldizkariak azken hogei urteko albumen artean bigarrena ezarri zuen garrantzian, *The Beatles*en *Sgt. Pepper's Lonely Hearts Club Band* lanaren ondoren eta 41. postua eman zion 2003az geroztik izandako 500 album hoberenen artean.

*Kerrang!* aldizkariaren irakurleek, berriz, punkaren historian izandako albumik hoberena izendatu zuten.

Orokorrean, kritikari eta musikari askoren arabera, *Never Mind the Bollocks, Here's the Sex Pistols* punk rockaren historian izandako diskorik garrantzitsuenetakoa da.

## Jatorrizko kantak 
* 01 *Holidays in the Sun* (Steve Jones, Paul Cook, Johnny Rotten eta Sid Vicious)  – 3:22
* 02 *Bodies* (Steve Jones, Paul Cook, Johnny Rotten eta Sid Vicious) – 3:03
* 03 *No Feelings* (Steve Jones, Glen Matlock, Paul Cook eta Johnny Rotten) – 2:51
* 04 *Liar* (Steve Jones, Glen Matlock eta Paul Cook) – 2:41
* 05 *God Save the Queen* (Steve Jones, Glen Matlock, Paul Cook eta Johnny Rotten) – 3:20
* 06 *Problems (Steve Jones, Glen Matlock, Paul Cook eta Johnny Rotten) – 4:11*
* 07 Seventeen* (Steve Jones, Glen Matlock, Paul Cook eta Johnny Rotten) – 2:02
* 08 *Anarchy in the U.K.* (Steve Jones, Glen Matlock, Paul Cook eta Johnny Rotten) – 3:32
* 09 *Submission* (Steve Jones, Glen Matlock, Paul Cook y Johnny Rotten) – 4:12
* 10 *Pretty Vacant* (Steve Jones, Glen Matlock, Paul Cook eta Johnny Rotten) – 3:18
* 11 *New York* (Steve Jones, Glen Matlock, Paul Cook eta Johnny Rotten) – 3:05
* 12 *E.M.I.* (Steve Jones, Glen Matlock, Paul Cook eta Johnny Rotten) – 3:10 

## Musikariak 
* Johnny Rotten - ahotsa
* Steve Jones - gitarra, koroak eta baxua
* Paul Cook - bateria
* Sid Vicious - baxua (*Bodies* kantan)
* Glen Matlock - baxua (*Anarchy in the UK* kantan)

## Erreferentziak 
## Kanpo estekak